Diari Oficial de la Generalitat Valenciana


Sumari del DOGV 8426, del 19-11-2018 (2018/10355)

Extracte de la Resolució de 9 de novembre de 2018, de la vicepresidència primera de l'Institut Valencià d'Investigacions Agràries (IVIA), per la qual es convoquen 25 beques per a la formació i especialització de persones amb titulació universitària superior.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8426

Data del DOGV
:   19-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10745


Data del document
:   09-11-2018

Organisme emissor
:   Institut Valencià d'Investigacions Agraries

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 9 de novembre de 2018, de la vicepresidència primera de l'Institut Valencià d'Investigacions Agràries (IVIA), per la qual es convoquen 25 beques per a la formació i especialització de persones amb titulació universitària superior. [2018/10132]  
BDNS (identif.): 423510.  
De conformitat amb el que preveuen els articles 17.3. b i 20.8. a de la Llei 38/2003, de 17 de novembre, general de subvencions, es publica l'extracte de la convocatòria el text complet del qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Objecte  
Convocar la concessió de 25 beques per a la formació i especialització de persones amb titulació universitària superior en l'IVIA en matèries d'investigació i transferència de tecnologia del sector agrari i ramader de la Comunitat Valenciana.  
  
Segon. Bases reguladores de la convocatòria  
Aquesta convocatòria es regix pel que disposa l'Ordre 23/2018, de 16 de juliol, de la Conselleria d'Agricultura, Medi Ambient, Canvi Climàtic i Desenvolupament Rural per la qual s'aproven les bases reguladores per a la concessió de beques per a la realització de pràctiques professionals d'especialització en l'IVIA (DOGV 8350, 30.07.2018).  
  
Tercer. Condicions de la concessió de la subvenció  
Per a sol·licitar la beca s'haurà de reunir en el moment de finalització del termini de presentació de la sol·licitud els requisits fixats en l'article 2 de l'Ordre 23/2018.  
  
Quart. Quantia de les beques, pagament i duració  
Les beques estan dotades cada una d'elles amb 1.200 euros bruts mensuals. Sobre aquest import es practicaran les corresponents retencions de l'IRPF i de la Seguretat Social, abonant-se per mensualitats vençudes.  
El període de duració de la beca serà de 12 mesos, que es podrà prorrogar fins a un màxim de 24 mesos addicionals sempre que existisca disponibilitat pressupostària i l'exercici de l'activitat ho requerisca o aconselle.  
  
Quint. Termini, forma de presentació de les sol·licituds i notificacions  
El termini de presentació de sol·licituds serà de quinze dies hàbils a partir de l'endemà de la publicació de l'extracte en el Diari Oficial de la Generalitat Valenciana.  
Les persones sol·licitants presentaran exclusivament per via electrònica la sol·licitud i el currículum per mitjà dels models normalitzats que estaran accessibles en la seu electrònica de la Generalitat.  
La publicació dels llistats i les resolucions que es dicten en aquest procediment s'efectuarà en la seu electrònica i en la pàgina web de l'IVIA   
www.ivia.gva.es  
  
València, 9 de novembre de 2018.- La vicepresidenta primera de l'IVIA: María Teresa Cháfer Nácher.